元嘉北伐
注釋

↑  《宋書·沈慶之傳》：“蕭斌以前驅敗績，欲死固碻磝……會詔使至，不許退，諸將並謂宜留，斌復問計於慶之，慶之曰：‘閫外之事，將所得專，詔從遠來，事勢已異。節下有一范增而不能用，空議何施。’”《資治通鑑·卷一二六》元嘉二十九年：“上又使員外散騎侍郎琅琊徐爰隨軍向碻磝，銜中指授諸將方略，臨時宣旨。”《宋書·恩倖·徐爰傳》：“太祖每出軍行師，常懸授兵略。”
↑   王仲犖. . 上海: 上海人民出版社. 1979年: 390頁. ISBN 7-208-00132-4.
↑  《魏書·蠕蠕傳》：「會江南使還，稱劉義隆欲犯河南，謂行人曰：『汝疾還告魏主，歸我河南地，即當罷兵，不然盡我將士之力。』」
↑  《魏書·崔浩傳》載：“既罷朝，或有尤浩者曰：‘今吳賊南寇而舍之北伐。行師千里，其誰不知。若蠕蠕遠循，前無所獲，後有南賊之患，危之道也。’”
↑  《宋書·索虜傳》：「先遣殿中將軍田奇銜命告燾：『河南舊是宋土，中為彼所侵，今當修復舊境，不關河北。』燾大怒，謂奇曰：『我生頭髮未燥，便聞河南是我家地，此豈可得。河南必進軍，今權當斂戍相避，須冬行地凈，河水合，自更取之。』」
↑  《魏書·崔浩傳》：「浩曰：『此不可從也。往年國家大破蠕蠕，馬力有餘，南賊震懼，常恐輕兵奄至，臥不安席，故先聲動眾，以備不虞，非敢先發。又南土下濕，夏月蒸暑，水潦方多，草木深邃，疾疫必起，非行師之時。且彼先嚴有備，必堅城固守。屯軍攻之，則糧食不給；分兵肆討，則無以應敵。未見其利。就使能來，待其勞倦，秋涼馬肥，因敵取食，徐往擊之，萬全之計，勝必可克。在朝群臣及西北守將，從陛下征討，西滅赫連，北破蠕蠕，多獲美女珍寶，馬畜成群。南鎮諸將聞而生羨，亦欲南抄，以取資財。是以披毛求瑕，妄張賊勢，冀得肆心。既不獲聽，故數稱賊動，以恐朝廷。背公存私，為國生事，非忠臣也。』」
↑  《魏書·崔浩傳》：「浩曰：『非上策也。彼聞幽州已南精兵悉發，大造舟船，輕騎在後，欲存立司馬，誅除劉族，必舉國駭擾，懼於滅亡，當悉發精銳，來備北境。後審知官軍有聲無實，恃其先聚，必喜而前行，徑來至河，肆其侵暴，則我守將無以禦之。若彼有見機之人，善設權譎，乘間深入，虞我國虛，生變不難，非制敵之良計。今公卿欲以威力攘賊，乃所以招令速至也。夫張虛聲而召實害，此之謂矣。不可不思，後悔無及。我使在彼，期四月前還。可待使至，審而後發，猶未晚也。且楚之之徒，是彼所忌，將奪其國，彼安得端坐視之。故楚之往則彼來，止則彼息，其勢然也。且楚之等瑣才，能招合輕薄無賴，而不能成就大功。為國生事，使兵連禍結，必此之群矣。臣嘗聞魯軌說姚興求入荊州，至則散敗，乃不免蠻賊掠賣為奴，使禍及姚泓，已然之效。』浩復陳天時不利於彼，曰：『今茲害氣在揚州，不宜先舉兵，一也；午歲自刑，先發者傷，二也；日蝕滅光，晝昏星見，飛鳥墮落，宿值鬥牛，憂在危亡，三也；熒惑伏匿於翼軫，戒亂及喪，四也；太白未出，進兵者敗，五也。夫興國之君，先修人事，次盡地利，後觀天時，故萬舉而萬全，國安而身盛。今義隆新國，是人事未周也；災變屢見，是天時不協也；舟行水涸，是地利不盡也。三事無一成，自守猶或不安，何得先發而攻人哉？彼必聽我虛聲而嚴，我亦承彼嚴而動，兩推其咎，皆自以為應敵。兵法當分災迎受害氣，未可舉動也。』」
↑  《魏書·崔浩傳》：“冠軍將軍安頡軍還，獻南俘，因說南賊之言云，義隆敕其諸將，若北國兵動，先其未至，徑前入河，若其不動，住彭城勿進。如浩所量。”
↑  《魏書·世祖紀上》：「丙寅，到彥之遣將渡河攻冶坂，冠軍將軍安頡督諸軍擊破之，斬首五千餘級，投水死者甚眾。」
↑  《宋書·索虜傳》稱「尹沖及司馬滎陽太守崔模抗節不降，投塹死。」然《資治通鑑考異》言：「《宋書》云模抗節不降，投塹死。按《後魏書》，模仕魏，為武城男，《宋書》誤也」，今從《資治通鑑》。
↑  《宋書·垣護之傳》：「隨到彥之北伐，彥之將回師，護之為書諫曰：『外聞節下欲回師反斾，竊所不同。何者？殘虜畏威，望風奔迸，八載侵地，不戰克復。方當長驅朔漠，窮掃遺醜，乃自送，無假遠勞。直使竺靈秀速進滑臺助朱脩之固守，節下大軍進擬河北，則牢洛游魂，自然奔退。且昔人有連年攻戰，失眾乏糧者，猶張膽爭前，莫肯輕退。況今青州豐穰，濟漕流通，士馬飽逸，威力無損。若空棄滑臺，坐喪成業，豈是朝廷受任之旨。』彥之不納，散敗而歸。」
↑  《南史·到彥之傳》又載：「初遣彥之，資實甚盛，及還，凡百盪盡，府藏為空。」
↑  《宋書》卷八一《顧琛傳》載：「元嘉七年，太祖遣到彥之經略河南大敗，悉委棄兵甲，武庫為之空虛。後太祖宴會，有荒外歸化人在座，上問琛：『庫中仗猶有幾許？』琛詭答：『有十萬人仗。』舊武庫仗秘不言多少，上既發問，追悔失言，及琛詭對，上甚喜。」
↑  《宋書·文帝紀》：「元嘉八年三月戊申，詔曰：『自頃軍役殷興，國月增廣，資儲不給，百度尚繁。宜存簡約，以應事實。內外可通共詳思，務令節儉。』」
↑  《魏書·崔浩傳》：「世祖聞赫連定與劉義隆懸分河北，乃治兵，欲先討赫連。群臣曰：『義隆猶在河中，舍之西行，前寇未可必克，而義隆乘虛，則失東州矣。』世祖疑焉，問計於浩。浩曰：『義隆與赫連定同惡相招，連結馮跋，牽引蠕蠕，規肆逆心，虛相唱和。義隆望定進，定待義隆前，皆莫敢先入。以臣觀之，有似連雞，不得俱飛，無能為害也。臣始謂義隆軍來當屯住河中，兩道北上，東道向冀州，西道衝鄴。如此，則陛下當自致討，不得徐行。今則不然，東西列兵，徑二千里，一處不過數千，形分勢弱。以此觀今，儜兒倩見，止望固河自守，免死為幸，無北渡意也。赫連定殘根易摧，擬之必仆。克定之後，東出潼關，席卷而前，則威震南極，江淮以北無立草矣。聖策獨發，非愚近所及，願陛下西行勿疑。』
↑  《魏書·崔浩傳》：「平涼既平，其日宴會，世祖執浩手以示蒙遜使曰：『所云崔公，此是也。才略之美,當今無比。朕行止必問，成敗決焉，若合符契，初無失矣。』後冠軍將軍安額軍還，獻南俘，因說南賊之言云，義隆敕其諸將，若北國兵動，先其未至，徑前入河，若其不動，住彭城勿進。如浩所量。世祖謂公卿曰：『卿輩前謂我用浩計為謬，驚怖固諫。常勝之家，始皆自謂踰人遠矣，至於歸終，乃不能及。』遷浩司徒。」
↑  《魏書·釋老志》：「時司徒崔浩，博學多聞，帝每訪以大事。浩奉謙之道，尤不信佛，與帝言，數加非毀，常謂虛誕，為世費害。帝以其辯博，頗信之。……帝既忿沙門非法，浩時從行，因進其說。詔誅長安沙門，焚破佛像，敕留臺下四方，令一依長安行事。」
↑  《魏書·盧玄傳》：「浩欲齊整人倫，分明姓族。」
↑   王仲犖. . 上海: 上海人民出版社. 1979年: 388頁. ISBN 7-208-00132-4.
↑  《宋書·索虜傳》：「初，燾欲為邊寇，聲云獵於梁川。太祖虜其侵犯淮、泗，迺敕邊戍：『小寇至，則堅守拒之；大眾來，則拔民戶歸壽陽。』諸戍偵候不明，虜奄來入境，宣威將軍陳南頓二郡太守鄭琨、綏遠將軍汝陽潁川二郡太守郭道隱並棄城奔走。虜抄掠淮西六郡，殺戮甚多。攻圍懸瓠城，城內戰士不滿千人。」
↑  《宋書·沈慶之傳》：「其年，太祖將北討，慶之諫曰：「『馬步不敵，為日已久矣。請舍遠事，且以檀、到言之。道濟再行無功，彥之失利而返。今料王玄謨等未逾兩將，六軍之盛，不過往時。將恐重辱王師，難以得志。』上曰：『小丑竊據，河南修復，王師再屈，自別有以；亦由道濟養寇自資，彥之中塗疾動。虜所恃唯馬，夏水浩汗，河水流通，泛舟北指，則確磝必走，滑台小戍，易可覆拔。克此二戍，館穀弔民，虎牢、洛陽，自然不固。比及冬間，城守相接，虜馬過河，便成禽也。』慶之又固陳不可。丹陽尹徐湛之、吏部尚書江湛並在坐，上使湛之等難慶之。慶之曰：『治國譬如治家，耕當問奴，織當訪婢。陛下今欲伐國，而與白面書生輩謀之，事何由濟！』上大笑。」
↑  此據《資治通鑑》及《文獻通考·兵考三》，《宋書·索虜傳》則稱：「又以兵力不足，尚書左僕射何尚之參議發南兗州三五民丁。」
↑  《宋書·索虜傳》：「又募天下弩手，不問所從，若有馬步眾藝武力之士應科者，皆加厚賞。又司又奏軍用不充，揚、南徐、兗、江四州富有之民，家資滿五十萬，僧尼滿二十萬者，並四分換一，過此率計，事息即還。」
↑  《宋書·文帝紀》：「以軍興減百官俸三分之一。三月乙丑，淮南太守諸葛闡求減俸祿同內百官，於是及郡縣丞尉並悉同減。戊寅，罷國子學。
↑  《魏書·世祖紀第四下》：「（450年）秋七月，（劉）義隆遣其輔國將軍蕭斌之（按：即蕭斌）率眾六萬寇濟州，刺史王買得棄州走，斌之遂入城，仍使寧朔將軍王玄謨西攻滑臺。」
↑  《宋書·沈慶之傳》：「及北討，慶之副玄謨向碻磝，戍主棄城走。」
↑  《宋書·蕭斌傳》：「元嘉二十七年，統王玄謨等眾軍北伐。斌遣將軍崔猛攻虜青州刺史張淮之於樂安，淮之棄城走。」
↑  《宋書·柳元景傳》：「後軍外兵參軍龐季明年已七十三，秦之冠族，羌人多附之，求入長安，招懷關陝。乃自貲谷入盧氏，盧氏人趙難納之，弘農強門先有內附意，故委季明投之。」
↑  《宋書·柳元景傳》：「十月，　魯方平、薛安都、龐法起進次白亭，時元景猶未發。法起率方平、安都諸軍前入，自脩陽亭出熊耳山。季明進達高門木城，值永昌王入弘農，乃回，還盧氏，據險自固。頃之，招盧氏少年進入宜陽苟公谷，以扇動義心。元景以其月率軍繼進。閏月，法起、安都、方平諸軍入盧氏，斬縣令李封，以趙難為盧氏令，加奮武將軍。難驅率義徒，以為眾軍鄉導。」
↑  《宋書·柳元景傳》：「諸軍造攻具，進兵城下，偽弘農太守李初古拔嬰城自固，法起、安都、方平諸軍鼓譟以陵城，季明、趙難並率義徒相繼而進，衝車四臨，數道俱攻，士皆殊死戰，莫不奮勇爭先。時初古拔父子據南門，督其處距戰，弘農人之在城內者三千餘人，於北樓豎白幡，或射無金箭。穴都軍副譚金、薛係孝率眾先登，生禽李初古拔父子二人，魯方平入南門，生禽偽郡丞，百姓皆安堵。元景引軍度熊耳山，安都頓軍弘農，法起進據潼關，季明率方平、趙難軍向陝西七里谷。
↑  《宋書·南平穆王鑠傳》：「賊進脅壽陽，因東過與燾會於江上。」
↑  《宋書·臧質傳》：「既破崇之等，一攻城不拔，便引眾南向。城內增修守備，莫不完嚴。」
↑  《宋書·臧質傳》：「壽怒甚，築長圍，一夜便合，開攻道，趣城東北，運東山土石填之。虜又恐城內水路遁走，乃引大船，欲於君山作浮橋，以絕淮道。城內乘艦逆戰，大破之。明旦，賊更方舫為桁，桁上各嚴兵自衞。城內更擊不能禁，遂於君山立桁，水陵路並斷。
↑  《宋書·劉義康傳》
↑  《宋書》卷五三《張茂度傳附張永傳》載：「二十九年，以永督冀州、青州之濟南、樂安、太原三郡諸軍事，揚威將軍、冀州刺史，督王玄謨、申坦等諸將，經略河南。攻碻磝城，累旬不能拔。其年八月七日夜，虜開門燒樓及攻車，士卒燒死及為虜所殺甚眾，永即夜撤圍退軍，不報告諸將，眾軍驚擾，為虜所乘，死敗塗地。」
↑  《魏書·世祖記》記載為：“夏六月，劉義隆將檀和之寇濟州，梁坦及魯安生軍於京索，龐萌、薛安都寇弘農。秋七月，征南將軍、安定公韓元興討之，和之退，梁垣、安生亦走。”東線與《宋書·蕭思話傳》所載大有不同。
↑  《宋書·柳元景傳》：「元景至洪關，欲進與安都濟河攻杜道生於蒲阪，會爽退，復還。」